Sleepy Sleepers

Sleepy Sleepers, lempinimeltään Sliipparit, on vuonna 1974 perustettu lahtelainen huumorirock-yhtye. Yhtye herätti alusta asti huomiota provosoivilla sanoituksillaan. == Historia == === Perustaminen ja uran alku === Yhtye sai alkunsa vuonna 1974 lahtelaisten tiskijukkien ravintoloiden huumoriesityksistä. Esitykset menivät niin pitkälle, että tiskijukat päättivät perustaa esitysten ympärille kokonaisen esiintyjäryhmän eli yhtyeen. Orkesterin alkuperäiseksi nimeksi annettiin Sleepy Slippers. Nimi vaihtui pian, koska Sakke Järvenpää oli kirjoittanut yhtyeen nimen keikkajulisteeseen vahingossa väärin ”Sleepy Sleepers”.Bruun ym. s. 215 Yhtyeen ensimmäinen kokoonpano koostui paikallisista muusikoista, joista osa oli enemmän tai vähemmän soittotaitoisia. Yhtyeen lavaesiintymiseen kuului alusta alkaen näyttävä vaatetus. Toisin kuin monet sen ajan yhtyeet, Sleepy Sleepers pyrki tahallaan näyttämään mahdollisimman mauttomalta. Jäsenten pukeutumisasuihin kuuluivat muun muassa koppalakit, niittiliivit, kettingit ja naisten vaatteet.Bruun ym. s. 215 Toisin kuin monet 1970-luvun yhtyeet, Sleepy Sleepersillä ei ollut kappaleissaan mitään erityistä sanomaa vaan se pyrki tarkoituksellisesti erottautumaan kaiken ”älyllisen” vastakohtana.Bruun ym. s. 217 Aluksi yhtyeen ei uskottu menestyvän ja Sleepy Sleepersin uskottiin jäävän vain pienen ryhmän marginaaliseksi ilmiöksi. Vuonna 1975 ilmestyi yhtyeen esikoisalbumi Sinulle äiti, jonka avauskappale oli ”Kuka, mitä, häh”. Singlenäkin julkaistu avauskappale ja koko pitkäsoitto nousivat nopeasti myydyimpien levyjen listalle useaksi viikoksi huolimatta siitä, että radiokanavat eivät huolineet yhtyeen kappaleita soittoon niiden räävittömien sanoitusten takia. Pian esikoisalbumin julkaisun jälkeen yhtyeen kokoonpano muuttui. Yhtyeen johtohahmoiksi erottautuivat Sakke Järvenpää ja aiemmin yhtyeen roudarina toiminut Mato Valtonen.Bruun ym. s. 215 Vuosien varrella Sleepy Sleepers tulikin tunnetuksi siitä, että yhtyeen soittajat vaihtuivat tiheästi. Yhtyeessä on vuosien varrella soittanut useita nimekkäitä kitaristeja kuten Hurriganesista tuttu Albert Järvinen, Popedan Costello Hautamäki ja Dingon Jonttu Virta. Sleepy Sleepersin lavaesiintymiseen kuului alusta lähtien myös pilan tekeminen muista artisteista ja yhtyeistä. 1970-luvulla yhtye teki esiintymisissään pilaa muun muassa Marion Rungista, Eino Grönistä ja Dannysta.Bruun ym. s. 220 1980-luvulla yhtye esitti Dingon hitistä tehtyä väännöstä ”Sinä ja minä aamukusella”. Kyseistä Dingo-parodiaa ei koskaan levytetty.Bruun ym. s. 375 Vuonna 1977 yhtye aiheutti pienehkön skandaalin levyllään Takaisin Karjalaan. Alun perin nimi oli Karjala takaisin, mutta tällä nimellä levy-yhtiö EMI ei uskaltanut sitä julkaista. Levyllä kuultiin muun muassa kappaleet ”Kapina Wiipurin asemalla”, ”Anarkiaa Karjalassa”, ”IC:llä Karjalaan”, ”Jytinää Eestissä”, ”Mennään Karjalaan” ja ”Kaapataan lentokone Moskovaan”. Levy oli vallitsevan itsesensuurin aikana liikaa. Suomi–Neuvostoliitto-Seuran Kajaanin osasto paheksui helmikuussa 1978 julkisesti yhtyeen musiikkia ala-arvoiseksi ja Suomen ja Neuvostoliiton hyviä suhteita vahingoittavaksi. Raha-automaattiyhdistys reagoi nopeasti ulkopoliittiseen keskusteluun: ”Kaapataan lentokone Moskovaan” -single poistui levyautomaateista. Yhtye levytti parhaimmillaan vuodessa useita albumeja. === Myöhemmät vaiheet === Sleepy Sleepersistä muotoutui 1980-luvun lopussa kansainvälistäkin mainetta saavuttanut Leningrad Cowboys, ja Sleepy Sleepersin toiminta hiipui.Bruun ym. s.480-481 Yhtye jäi tauolle syksyllä 1991, jolloin se teki siltä erää viimeiset keikkansa. Sleepy Sleepers aktivoitui uudelleen 2000-luvulla. Vuonna 2002 yhtye teki yhden esiintymisen alkuperäisessä kokoonpanossaan. Sleepy Sleepers julkaisi huhtikuussa 2007 uuden studioalbuminsa 18 vuoden levytystauon jälkeen. Elokuussa 2014 yhtye ilmoitti aktivoituvansa uudestaan ja tekevänsä sarjan erikoiskeikkoja yhtyeen 40-vuotisen taipaleen kunniaksi. Kiertue alkoi Jämsästä 20. syyskuuta 2014. Seuraavana vuonna julkaistiin uusi studioalbumi Vain Elämää - Only Rock'n'roll. Paluukiertue ei mennyt odotusten mukaisesti ja osa kiertueen esiintymisistä jouduttiin perumaan vähäisen lipunmyynnin takia. Sleepy Sleepers on esiintynyt viime vuosina satunnaisesti. Yhtye juhlisti 50-vuotista uraansa juhlakiertueella, joka huipentui esiintymiseen Helsingin jäähallissa itsenäisyyspäivänä 2024. Esiintyminen jäi perustajajäsen Mato Valtosen viimeiseksi Sleepy Sleepersin riveissä. Sakke Järvenpään mukaan Sleepy Sleepersin toiminta jatkuu Valtosen erosta huolimatta. == Musikaali == Yhtyeestä kertova rockmusikaali Kuka Mitä Häh? sai ensi-iltansa Lahden Sibeliustalossa 8. lokakuuta 2013.Sibeliustalo.fi Tosielämään perustuvan fiktiivisen kertomuksen käsikirjoituksesta vastaavat Mato Valtonen, Sakke Järvenpää ja Sibeliustalon ohjelmapäällikkö Jalle Niemelä, joka myös ohjaa musikaalin. Musikaalin keskushenkilönä on yhtyeen mukana pitkään kiertänyt DJ−roudari Pulu Asunmaa.Kuka, Mitä, Häh? – Sleepy Sleepers palaa Lahteen musikaalina Omalähiö. 8.2.2013 Päärooleissa on Markku Häkkinen (Pulu), Roope Salminen (Mato), Ilari Hämäläinen (Sakke) ja PMMP:n Mira Luoti (Saara). Koreografina toimii Hilppa Lampi ja kapellimestarina Costello Hautamäki. Musikaalista esitettiin kaksitoista näytöstä lokakuun ja marraskuun 2013 aikana sekä kuusi esitystä keväällä 2014. == Yhtyeen jäsenet == === Nykyisiä jäseniä === * Sakari ”Sakke” Järvenpää – laulu (1974–1991, 2003–) * Aino Laakso – laulu (2024–) * Tuomas Uusitalo – kitara & laulu (2003–) * Varre Vartiainen – kitara (2003–) * Timo Tolonen – basso (2003–) * Sami Järvinen – rummut (2003–) * Okke Komulainen – koskettimet (2003–) * Esa Niiva – tenorisaksofoni (1989—) === Entisiä jäseniä === ==== Laulajat ==== * Sakari ”Sika” Eerola (1974–1975) * Kari ”Zapa” Kajala (1974–1975) * Pekka ”Speedy” Laakso (1974–1975) * Markku ”Mato” Valtonen – laulu (1975–1991, 2003–2024) * Jukka ”Himari” Kotialho (1975) * Jori ”Kiki” Jokelainen (1975–1977) * Juha ”Jive” Laitila (1975–1976) * Heinäsirkka (1977, 1986) * Tiina Tiikeri (myös koskettimet) (1980–1985) * Jone Hänninen (1981–1982) * Ari ”Pulu” Asunmaa (1985) k. 1987 * Jore Marjaranta (1991) ==== Kitaristit ==== * Timo ”Jäykkä” Järvinen (myös laulu) (1974–1975, 1978–1983) * Olli ”Paloauto” Palkamo (1974–1975) * Jukka-Matti Leskinen (1975) * Ari ”Wallu” Heinomaa (1975) * Olli ”Lorenzo Lotto” Pekkola (1975–1978) * Dave Lindholm (myös piano ja laulu) (1978–1979, 1981, 1982) * Albert Järvinen (1979, 1981–1982) * Sakari Kuosmanen (myös laulu ja basso) (1983–198?) * Costello Hautamäki (1983) * Reijo Heiskanen (1983–1984) * Pekka ”Devil” Virtanen (1984–1988) * Jonttu Virta (1985) * Jyri ”Lyle” Närvänen (1989–1991) * Jouko Hohko (1991) ==== Basistit ==== * Jukka ”Juki” Käyhkö (1974–1975) * Teppo ”Henkka” Heinomaa (1975, 1977) * Timo ”TV” Vuorinen (1975) * Kari ”Pitkä” Lehtinen (1975–1985)Yle.fi 3.3.2014 * Silu Seppälä (1985–1991) ==== Rumpalit ==== * Ari ”Nakke” Pänttönen (1974–1975, 1978–1980) * Juha Pönni (1975) * Tapio ”Tapsa” Luumi (1975–76) * Markus Heikkerö (myös laulu) (1975–1977, 1978) * Markku ”Hiski” Kalliolevo (1977) * Hannu Lemola (1981, 1982) * Kai Jauhiainen (1981) * Kari ”Kartano” Kaatrankoski (1982–1983, 1985) * Harri Kinnunen (1983–1985) * Pimme Korhonen (1986–1989) * Jami Haapanen (1991) ==== Kosketinsoittajat ==== * Erkki ”Igor Sidorow” Summala - (myös huilu ja saksofoni) (1976–1979) * Mauri Sumén (myös basso) (1985–2006) ==== Puhaltajat ==== * Heikki Keskinen –saksofoni (1983, 1988) * Jouni ”Jone” Takamäki – saksofoni (1986–1987) * Pope Puolitaival – saksofoni == Diskografia == === Albumit === * Sinulle äiti (1975) * Livet I Bordell (1976) * Takaisin Karjalaan (1977) * Holiday In New York '59 (1978) * The Mopott Show (1979) * Metsäratio (1980) * Levyraati (1981) * The Hevoset (Ei julkaistu) * Julkusen Mulkku (Ei julkaistu) * Enzio Benzina : La Musica (1982) CBS 40-85854, Sleepyjen italoiskelmälevy * Sleepy Sleepers in the Rio (1982) * Alma tädin illuusio (1983) * Chinese Nights (1983) * Tohtori Pöhön aerobix (1984) * Suomen poliisit (1984) * Voikkaa ja huikkaa (1984) * Sossu- possuilua Finlandiassa (1984 kasetti) * Born In The S.A.V.O. (1985) * Rock'y VI - Pölkyllä päähän (1986) * Sleepy Sleepers Sings Matti ja Teppo (1987) * Turakaisten paratiisi (1988) * Sleepy Sleepers Sings Elvis (1989) * Eurowiisut – Terveisiä perseestä (25. huhtikuuta 2007) * Roni Aaron & Sleepy Sleepers: Kekkonen Helsingissä (14. marraskuuta 2007) * Vain Elämää - Only Rock'n'roll (2015) === Kokoelmat === * Sleepy Sleepersin pahimmat (1978) * Vanhat killerit (1985) * Perspuolet (1989) * CBS-klassikot (1989) * Lainapeitteet (2000) * Vanhat killerit 2 (2000) * Kekkonen (2003) * Lauluja rakastamisen vaikeudesta (2006) * Collections (2007) * In the Rio (25th Anniversary Edition) (2007) === DVD === * Soppa-DVD (2006) == Katso myös == * Luettelo Sleepy Sleepersin kappaleista == Lähteet == * === Viitteet === == Kirjallisuutta == * == Aiheesta muualla == * Sleepy Sleepersin SOPPA DVD * * * Hevi tappaa. Ylen Elävä arkisto. * Sleepyt ja punk-rock. Ylen Elävä arkisto.